Cele mai mari companii din comerţul electronic vor avea depozite în România. Vorbim despre firma americană Amazon şi compania chineză Alibaba.

Anunţul a fost făcut de reprezentanţii unuia dintre cele mai mari parcuri logistice din România, citat de Profit.ro. Americanii de la Amazon sunt deja activi pe piaţa din România - au două centre, unul în Iaşi şi altul în Bucureşti - unde lucrează peste o mie de persoane.

Depozitele și halele de producție din ţara noastră și-au dublat suprafața din 2015 și până acum, iar până în a doua jumătate a anului viitor, se așteaptă depășirea pragului de 4 milioane de metri pătrați.